**Tehnika in tehnologija – 7. razred**

24. 3. 2020

Dragi učenci,

naloge in navodila se bodo od sedaj naprej dodajale sproti, glede na urnik. Opravljene naloge mi boste tedensko pošiljali na mail spela.zobavnik@os-mk.si ali pa na eAsistenta. Naloge boste poslikali in jih shranili v Wordov dokument ter ga poimenovali: razred\_mat\_datum\_ime (če bi bila jaz v 7.c razredu, bi dokument shranila kot 7c\_tit\_24\_3\_SpelaZ). V kolikor se pojavijo kakršne koli druge težave ali vprašanja pa le napišite mail in bomo rešili. Bom pa poleg maila za kakršna koli vprašanja in dodatno razlago oz. pomoč, na voljo tudi preko brezplačne aplikacije Skype. Našli me boste pod imenom Špela Zobavnik. Dosegljiva bom vsak dan od ponedeljka do petka od 8.30 do 10.00 in od 12.00 do 13.00.

Učenci, vzemite si čas za pridobivanje znanja, opravite naloge, ki so za vas pripravljene, potem pa si vzemite tudi čas za družino, pogovor s prijatelji preko spleta ali telefona, predvsem pa zase in za tiste stvari, ki jih radi počnete.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ta teden boš ponovil snov o umetnih snoveh. Če si kakšen podatek pozabil, ga lahko poiščeš v prilogi – sken umetnih snovi iz učbenika. Odgovore na spodnja vprašanja zapiši v zvezek oz. list nato pa to poslikaj in pošlji.

PONOVITEV

1. Zapiši osnovne surovine za umetne snovi.
2. Zapiši lastnosti umetnih snovi, katere delimo na:

* ELASTE
* PLASTE (DUROPLASTE IN TERMOPLASTE)
* SILIKONE

3. Poveži najpogostejše umetne snovi (na levi) z njihovo uporabo (na desni)!

|  |  |  |
| --- | --- | --- |
| Polivinilklorid (PVC)  |  | Tekstilna vlakna, mreže, ventile, zobnike...  |
| Polietilen  |  | Folije, igrače, cevi, posoda, okraski...  |
| Polistiren (stiropor)  |  | Pokrovi za zapiranje, plastenke, umetna trava...  |
| Poliamid (najlon)  |  | Steklo za očala, lupe, leče, urna stekla...  |
| Akrilno steklo  |  | Stikala, gumbi, ročaji loncev, jamske čelade...  |
| Poliester  |  | Izolacija el. vodnikov, gumbi, jogurtovi lončki...  |
| Fenoplast (bakelit)  |  | Krpanje lukenj na avtomobilih, čolnih, deskah...  |

4. Kakšen vpliv imajo umetne snovi na okolje?